รัฐมนตรีต่างประเทศอาเซียน ออกถ้อยแถลงต่อสถานการณ์ในยูเครน โดยเรียกร้องให้ทุกฝ่ายที่เกี่ยวข้อง ใช้การเจรจาและช่องทางการทูต
กระทรวงการต่างประเทศ เผยแพร่ถ้อยแถลงรัฐมนตรีต่างประเทศอาเซียน ต่อสถานการณ์ในยูเครน โดยระบุว่า รัฐมนตรีต่างประเทศอาเซียน ห่วงกังวลอย่างยิ่งต่อสถานการณ์ที่ผันผวนและความขัดแย้งกันด้วยอาวุธในยูเครน เราเรียกร้องให้ทุกฝ่ายที่เกี่ยวข้อง ใช้ความอดกลั้นอย่างสูงสุดและใช้ความพยายามอย่างเต็มที่ ในการหารือผ่านทุกช่องทาง รวมถึงช่องทางการทูตเพื่อควบคุมสถานการณ์ ลดความตึงเครียดและแสวงหาการแก้ไขปัญหาโดยสันติวิธี ที่สอดคล้องกับกฎหมายระหว่างประเทศ หลักการของกฎบัตรสหประชาชาติและสนธิสัญญาไมตรีและความร่วมมือในเอเชียตะวันออกเฉียงใต้เราเชื่อว่า ยังคงมีพื้นที่สำหรับการหารืออย่างสันติ เพื่อป้องกันมิให้สถานการณ์อยู่เหนือการควบคุม เพื่อให้สันติภาพ ความมั่นคงและการอยู่ร่วมกันอย่างกลมเกลียวกันดำรงอยู่ต่อไป จึงนับเป็นความรับผิดชอบของทุกฝ่าย ที่จะยึดมั่นหลักการของการเคารพซึ่งกันและกันในอธิปไตยบูรณภาพแห่งดินแดนและสิทธิที่เท่าเทียมกันของทุกชาติ